Verdere verwikkelinge in die BLIXEM-sage | Perdebytjie se nes
Verdere verwikkelinge in die BLIXEM-sage
May 24, 2013 perdebytjie	14 Comments
Nouja,manlief kom toe tuis met sy twee-dae-oud mens-pakkie en vinger-geborselde tande en vertel vir my hulle het speurder gespeel.Die plek waar die ongewenste inkopie gedoen is,was by ‘n splinternuwe Engen 1Stop oppad van Rustenburg af.Dis blykbaar naby Pretoria.
Op die garage se sekuriteitsfilm kan duidelik gesien word hoe manlief en kollega langs ‘n wit voertuig met vier insittendes parkeer.Hulle klim uit en dis duidelik dat kollega die motor sluit met sy afstandbeheerder.Hy en manlief stap kleedkamers toe met een van die insittendes van die wit motor,reg agter hulle,besig om op sy selfoon te gesels.Die wit motor ry en parkeer in ‘n wegkomposisie.Een vent klim uit,stap houtgerus na kollega se motor,haal die tas uit ,stap terug en siedaar die manne ry rustig weg met een van die dag se groot visse wat hulle gevang het!
Een se gesig is taamlik duidelik en hulle probeer die motor se registrasienommer sien.Nouja,ons hou nie asem op dat hierdie vuilgoed vasgetrek sal word nie.Intussen het skoonseun,wat ‘n rekenaarfundi is,al manlief se inligting geblok.Vir veiligheid moes ook alle pinnommers en kodewoorde by die bank verander word.Manlief is al heel oggend besig daarmee
Dis die nadeel van virtueel wees..alles is daarbuite vir almal om te sien!Dit maak mens eintlik bang!
Perdeby is nou ekstra die BLIXEM in!
Previous PostPerdeby is die bliksem in!Next PostVragmotorbestuurders en Grensposte	14 thoughts on “Verdere verwikkelinge in die BLIXEM-sage”	Henry says:	May 24, 2013 at 10:25 am	Haal Asem!
Reply	perdebytjie says:	May 25, 2013 at 6:24 pm	@kompethenry Het so diep asem gehaal,dat ek gehiperventileer het!
Reply	Henry says:	May 26, 2013 at 1:34 pm	🙂
Net Ek @ cbl1979 says:	May 24, 2013 at 12:18 pm	Ek sê weereens, Wetters.
Reply	perdebytjie says:	May 25, 2013 at 6:25 pm	@cbl1979 Ek stem saam!
Reply	ek-myself says:	May 24, 2013 at 12:28 pm	Ai tog!
Reply	ek-myself says:	May 24, 2013 at 12:29 pm	Maak mens moedeloos want jou hande is af gekap!!
Reply	perdebytjie says:	May 25, 2013 at 6:27 pm	@ek-myself Jip,maar laat ons maar almal daaruit leer en nog meer oplettend wees.
Reply	tina10 says:	May 24, 2013 at 2:47 pm	Ai tog ek sou ook baie moerig gewees het! My rekenaar is my kosbaarste besitting al is dit stok oud! Dink nou net aan al die werk wat ook weg is.
Voorwaar sulke blixems
Reply	perdebytjie says:	May 25, 2013 at 6:31 pm	@tina 10 Mens besef nie altyd dat omtrent mens se hele lewe op jou rekenaar is nie!
Reply	vega says:	May 25, 2013 at 4:25 pm	Kan mens nie die foto groter maak en orals opplak nie. Sit die clip op Youtube en op elke koerant webwerf en waarsku mense. Miskien kom daar iewers inligting uit en word hulle gevang. Mens kan seker hoop?
Reply	perdebytjie says:	May 25, 2013 at 6:28 pm	@vega Ons wag nog vir die videomateriaal en sal dan sien of dit duidelik genoeg is om iets daarmee te maak.
Reply	Twakkies says:	May 26, 2013 at 5:26 am	Dis ontwrigtend, so iets.
Reply	monicahaddad says:	May 26, 2013 at 8:50 am	Gaan gooi ‘n paar bottels stukkend dan voel jy beter 😉
(al weet ek presies hoe jy voel, ek sou ook )